**PATVIRTINTA**

 Dieveniškių ,,Ryto“ gimnazijos

 direktoriaus 2021-01-21d.

 įsakymu Nr.V1-08

**ŠALČININKŲ R. DIEVENIŠKIŲ ,,RYTO“ GIMNAZIJOJE VYKDOMO VAIZDO**

**STEBĖJIMO IR VAIZDO DUOMENŲ TVARKYMO TVARKOS APRAŠAS**

**I. BENDROSIOS NUOSTATOS**

1. Šalčininkų r. Dieveniškių ,,Ryto“ gimnazijoje įrengtų vaizdo stebėjimo kamerų naudojimo ir vaizdo duomenų tvarkymo tvarkos aprašas (toliau – Aprašas) nustato Šalčininkų r. Dieveniškių ,,Ryto“ gimnazijos (toliau – gimnazija) vidaus patalpų, lauko teritorijos stebėjimo, vaizdo įrašymo, peržiūrėjimo, saugojimo, perkėlimo ir naudojimo tvarką, užtikrinant Lietuvos Respublikos asmens duomenų teisinės apsaugos įstatymo ir kitų teisės aktų laikymąsi bei įgyvendinimą.

2. Šis Aprašas parengtas vadovaujantis Lietuvos Respublikos asmens duomenų teisinės apsaugos

įstatymu (ADTAĮ), Lietuvos Respublikos civilinio kodekso antrosios knygos 2 skyriaus 2,23 straipsniu, Duomenų teikimo duomenų subjektui atlyginimo tvarkos aprašu, patvirtintu Lietuvos Respublikos Vyriausybės 2011 m. rugsėjo 14 d. nutarimu Nr. 1074, 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46EB (Bendrasis duomenų apsaugos reglamentas), kitais teisės aktais reglamentuojančiais santykius, kurie atsiranda tvarkant asmens duomenis.

3. Vaizdo stebėjimas - prevencinė saugumo priemonė, kurios dėka siekiama užtikrinti viešąją

tvarką, sveiką, užkertančią kelią bet kokioms smurto, prievartos, patyčių, nederamo elgesio, vagysčių apraiškoms ir žalingiems įpročiams, gimnazijos ir jos bendruomenės narių naudojamo turto saugumo tikslais, įeinančių ir išeinančių asmenų kontrolės tikslais, kitoms asmenų teisėms ir laisvėms (mokinių ir darbuotojų saugumui jiems esant ugdymo įstaigoje ar jos teritorijoje, nukentėjusiems asmenims nustatyta tvarka gauti vaizdo įrašus, susijusius su įvykiais, kurie neginčytinai padėtų įrodyti jų nekaltumą, į teisingus ginčytinų situacijų išsiaiškinimus ar bylų nagrinėjimus, į sveiką gyvenimą sveikoje aplinkoje, į kūno neliečiamumą, į sveikatos pagalbą ištikus nelaimei ir pan.).

4. Šiame Apraše vartojamos sąvokos:

4.1.Asmens duomenys - bet kokia informacija apie fizinį asmenį, kurio tapatybė nustatyta arba kurio tapatybę galima nustatyti (duomenų subjektas); fizinis asmuo, kurio tapatybę galima nustatyti, yra asmuo, kurio tapatybę tiesiogiai arba netiesiogiai galima nustatyti, visų pirma pagal identifikatorių, kaip antai vardą ir pavardę, asmens identifikavimo numerį, buvimo vietos duomenis ir interneto identifikatorių arba pagal vieną ar kelis to fizinio asmens fizinės, fiziologinės, genetinės, psichinės, ekonominės, kultūrinės ar socialinės tapatybės požymius;

4.2.Duomenų valdytojas – Šalčininkų r. Dieveniškių ,,Ryto“ gimnazija, esanti adresu Geranionų g.34, Dieveniškės, Šalčininkų r. sav.;

4.3.Duomenų subjektas - fizinis asmuo, kurio asmens duomenys tvarkomi Apraše nurodytais tikslais;

4.4.Duomenų tvarkytojas – gimnazijos vadovo paskirtas darbuotojas;

4.5.Vaizdo įrašas – gimnazijos patalpose ir teritorijoje, įrengtomis vaizdo kameromis užfiksuotas vaizdas;

4.6.Vaizdo stebėjimas – vaizdo duomenų, susijusių su fiziniu asmeniu, tvarkymas naudojant automatines vaizdo stebėjimo priemones (vaizdo kameras) nepaisant to, ar šie duomenys yra išsaugomi laikmenoje;

4.7.Vaizdo duomenų įrašymo įrenginiai – gimnazijos turto apskaitoje esantys skaitmeniniai

įrenginiai, skirti vaizdo duomenims įrašyti, saugoti, peržiūrėti ir kopijuoti;

4.8.Vaizdo stebėjimo sistema – vaizdo duomenų įrašymo įrenginiai ir vaizdo stebimo kameros;

4.9.Gimnazijos darbuotojai – darbuotojai, dirbantys pagal darbo sutartis.

5. Kitos šiame apraše vartojamos sąvokos suprantamos taip, kaip jos apibrėžtos Lietuvos

Respublikos asmens duomenų teisinės apsaugos įstatyme ir kituose LR teisės aktuose.

6. Vaizdo stebėjimo duomenys negali būti naudojami kitiems tikslams, nesusijusiems su Aprašo 3

punkte apibrėžtais tikslais.

7. Šio Aprašo privalo laikytis visi gimnazijos bendruomenės nariai ir svečiai.

**II. GIMNAZIJOS STEBĖJIMAS VAIZDO KAMEROMIS**

8. Gimnazijos vidaus ir lauko teritorija yra fiksuojama vaizdo stebėjimo kameromis. Vaizdo įrašai saugomi, peržiūrimi bei kopijuojami įstatymų nustatyta tvarka.

9. Gimnazijos bei lauko teritorijos stebėjimas vaizdo kameromis yra nenutrūkstamas.

10. Vaizdo stebėjimo kameros įrengtos taip, kad atsižvelgiant į nustatytą vaizdo stebėjimo tikslą,

vaizdo stebėjimas vykdomas ne didesnėje teritorijos ar patalpų dalyje, negu tai yra būtina ir renkama ne daugiau vaizdo duomenų, negu tai yra būtina.

11. Vaizdo stebėjimo kameros įrengtos ir pritaikytos taip, kad nebūtų nukreiptos į erdves, kurių

stebėjimas nenumatytas ir toks stebėjimas žemintų žmogaus orumą. Į vaizdo kamerų stebėjimo lauką negali patekti gyvenamosios patalpos ir/arba jai priklausanti privati teritorija arba įėjimas į ją, taip pat patalpos ar teritorija, kurioje Duomenų subjektas tikisi absoliučios duomenų apsaugos, pavyzdžiui, persirengimo, poilsio, dušo, tualeto kambariai.

12. Vaizdo stebėjimas vykdomas Aprašo priede nurodytose gimnazijos vidaus patalpose ir lauko teritorijose.

13. Visus įrašomus vaizdo duomenis turi teisę tvarkyti tik gimnazijos direktoriaus paskirtas darbuotojas, atsakingas už vaizdo duomenų tvarkymą (toliau – atsakingas už vaizdo stebėjimo sistemos priežiūrą darbuotojas), išskyrus atvejus, kai sistemoje yra techniniai gedimai arba atliekami profilaktiniai darbai.

**III. VAIZDO DUOMENŲ ĮRAŠYMAS IR SAUGOJIMAS**

14. Vaizdo įrašymo įrenginyje (DVR) kameromis užfiksuotas vaizdas skaitmeniniu būdu įrašomas į

vidinį kietąjį diską (HDD).

15. Vaizdo duomenys vaizdo duomenų įrašymo įrenginiuose saugomi ne ilgiau kaip 14 kalendorinių dienų.

16. Dėl ribotos kietojo disko talpos, vaizdo įrašymo įrenginys po 14 kalendorinių dienų automatiškai ištrina seniausius vaizdo įrašus, o į atsilaisvinusią vietą įrašo naujausią vaizdo srautą.

17. Atsiradus poreikiui vaizdo įrašymo įrenginio nustatymai gali būti keičiami.

18. Vaizdo įrašymo įrenginys leidžia atlikti vaizdo įrašų paiešką pagal datą ir laiką.

19. Susipažinti su vaizdo duomenimis turi teisę visi gimnazijos darbuotojai, kurie įgyvendindami šią teisę, įsipareigoja laikytis asmens duomenų apsaugą reglamentuojančiuose teisės aktuose nustatytų reikalavimų.

**IV. DUOMENŲ VALDYTOJO TEISĖS, PAREIGOS IR FUNKCIJOS**

20. Duomenų valdytojas turi šias teises:

20.1. rengti ir priimti vidinius teisės aktus, reglamentuojančius Vaizdo stebėjimą;

20.2. priimti sprendimus dėl vaizdo duomenų teikimo Duomenų subjektams ir (ar) tretiesiems asmenims;

20.3. paskirti už vaizdo duomenų apsaugą ir vaizdo duomenų kontrolę atsakingą asmenį (Duomenų tvarkytoją);

20.4. įgalioti Duomenų tvarkytoją tvarkyti vaizdo duomenis.

21. Duomenų valdytojas turi šias pareigas:

21.1. užtikrinti Reglamente ir kituose teisės aktuose, reglamentuojančiose asmens duomenų tvarkymą, nustatytų asmens duomenų tvarkymo reikalavimų laikymąsi;

21.2. įgyvendinti Duomenų subjekto teises Reglamento ir Taisyklių nustatyta tvarka;

21.3. užtikrinti asmens duomenų saugumą įgyvendinant tinkamas organizacines, fizines ir technines asmens duomenų saugumo priemones;

21.4. parinkti tik tokį Duomenų tvarkytoją, kuris garantuotų reikiamas technines, fizines ir organizacines asmens duomenų apsaugos priemones ir užtikrintų, kad tokių priemonių būtų laikomasi. Duoti Duomenų tvarkytojui nurodymus dėl vaizdo duomenų tvarkymo;

21.5. užtikrinti, kad prieš patenkant į patalpas ar teritoriją, kurioje vykdomas vaizdo stebėjimas, Duomenų subjektams būtų aiškiai ir tinkamai pateikta informacija apie vaizdo stebėjimą. Informavimas vykdomas pasitelkiant lenteles, kuriose turi būti nurodyta ši informacija:

21.5.1. informacija apie vykdomą stebėjimą;

21.5.2. duomenų valdytojo pavadinimas, kontaktinė informacija (adresas, el. pašto adresas

ir (arba) telefono ryšio numeris);

21.5.3. informacinėje lentelėje taip pat gali būti pavaizduota vaizdo kamera.

22. Duomenų valdytojas atlieka šias funkcijas:

22.1. nustato Vaizdo stebėjimo tikslą ir apimtį;

22.2. organizuoja Vaizdo stebėjimo sistemos diegimo darbus;

22.3.informuoja Duomenų subjektus apie tai, kad įstaigos patalpose ar teritorijoje yra vykdomas vaizdo stebėjimas;

22.4.suteikia prieigos teises ir įgaliojimus tvarkyti vaizdo duomenis;

22.5. prireikus teikia Duomenų subjektams vaizdo duomenų išrašus;

22.6. analizuoja technologines, metodologines ir organizacines vaizdo duomenų tvarkymo problemas ir priima sprendimus, reikalingus tinkamam Vaizdo stebėjimui užtikrinti.

**V. DUOMENŲ TVARKYTOJO TEISĖS, PAREIGOS IR FUNKCIJOS**

23. Duomenų tvarkytojas turi šias teises:

23.1.reikalauti iš asmenų, kuriems suteikta Vaizdo stebėjimo prieiga, kad būtų laikomasi šio Aprašo ir kitų asmens duomenų saugą reglamentuojančių teisės aktų reikalavimų;

23.2.teikti Duomenų valdytojui pasiūlymus dėl duomenų tvarkymo priemonių gerinimo, vaizdo duomenų tvarkymo organizavimo principų ir tvarkos nustatymo;

24. Duomenų tvarkytojas turi šias pareigas:

24.1. laikytis pagrindinių vaizdo duomenų tvarkymo principų bei konfidencialumo ir saugumo reikalavimų, įtvirtintų Lietuvos Respublikos asmens duomenų teisinės apsaugos įstatyme, šiose nuostatuose ir kituose teisės aktuose;

24.2. užtikrinti, kad į stebimą erdvę nepatektų gyvenamosios patalpos, įėjimai į jas, joms priklausančios privačios teritorijos, patalpos, kuriose asmenys pagrįstai tikisi absoliučios privatumo apsaugos;

24.3. užtikrinti, kad vaizdo stebėjimo sistemos sutrikimai būtų šalinami operatyviai;

24.4. imtis priemonių, kad būtų užkirstas kelias atsitiktiniam ar neteisėtam vaizdo duomenų sunaikinimui, pakeitimui, atskleidimui, taip pat bet kokiam kitam neteisėtam tvarkymui, saugoti vaizdo duomenų įrašymo įrenginiuose esančius duomenis;

24.5. neatskleisti, neperduoti ir nesudaryti sąlygų bet kokiomis priemonėmis susipažinti su vaizdo duomenimis tam teisės neturintiems asmenims;

24.6. nedelsdamas pranešti gimnazijos direktoriui apie bet kokią įtartiną situaciją, kuri gali kelti grėsmę gimnazijos tvarkomų vaizdo duomenų saugumui;

24.7. užtikrinti, kad Vaizdo stebėjimo įrangos ir asmens duomenų prieiga būtų suteikta tik įgaliotiems asmenims;

24.8. užtikrinti, kad stebimo vaizdo apimtis nebūtų didesnė, nei nustatyta šiame Apraše;

24.9. užtikrinti, kad Duomenų subjektams pateikti duomenys atitiktų Duomenų tvarkytojon tvarkomus duomenis;

25. Duomenų tvarkytojas atlieka šias funkcijas:

25.1. koordinuoja vaizdo įrašymo veiksmus;

**VI. TECHNINĖS, FIZINĖS IR ORGANIZACINĖS ASMENS DUOMENŲ SAUGUMO**

**PRIEMONĖS**

26. Siekiant užtikrinti vaizdo duomenų saugumą įgyvendinamos šiame Apraše nurodomos techninės, fizinės ir organizacinės asmens duomenų saugumo priemonės:

26.1. užtikrinama prieigos prie Vaizdo įrangos ir vaizdo duomenų apsauga, valdymas ir kontrolė;

26.2. prieiga prie Vaizdo įrangos ir vaizdo duomenų asmenims suteikiama tik pasirašytinai įsipareigojus saugoti asmens duomenis - įstaigos darbuotojai privalo pasirašyti nustatytos formos konfidencialumo įsipareigojimą;

26.3. prieiga prie vaizdo duomenų gali būti suteikta tik tiems įstaigos darbuotojams, kuriems

asmens duomenys yra reikalingi jiems priskirtoms funkcijoms vykdyti: direktoriui ir jo paskirtiems darbuotojams, direktoriaus pavaduotojui ugdymui, socialiniam pedagogui. Šie darbuotojai apie vaizdo duomenų naudojimą ir tvarkymą informuojami pasirašytinai;

26.4. su vaizdo duomenimis galima atlikti tik tuos veiksmus, kuriems atlikti Duomenų tvarkytojui yra suteiktos teisės;

26.5. užtikrinamas Vaizdo įrangos, kurioje saugomi vaizdo duomenys, fizinis saugumas - ribojama ir kontroliuojama neturinčių įgaliojimų tvarkyti vaizdo duomenis asmenų prieiga prie Vaizdo įrangos;

26.6. užtikrinama Vaizdo įrangos apsauga nuo kenksmingos programinės įrangos – įdiegtos ir nuolatos atnaujinamos antivirusinės apsaugos priemonės;

27. Prieigos teisės ir įgaliojimų tvarkyti vaizdo duomenis suteikiamo, naikinimo ir keitimo tvarka:

27.1. prieigos teisės prie Vaizdo įrangos ir įgaliojimai tvarkyti vaizdo duomenis suteikiami, naikinami ir keičiami direktoriaus įsakymu;

27.2. prieigos teisės prie vaizdo duomenų naikinamos pasibaigus Duomenų valdytojo ir jo darbuotojo darbo santykiams, pasikeitus darbuotojo funkcijoms, kurioms vykdyti prieiga prie vaizdo duomenų nereikalinga;

28. Vaizdo duomenys Duomenų valdytojo gali būti pateikti ikiteisminio tyrimo įstaigai, prokurorui

ar teismui dėl jų žinioje esančių administracinių, civilinių, baudžiamųjų bylų, kaip įrodymai ar kitais

įstatymų nustatytais atvejais.

**VII. DUOMENŲ SUBJEKTO TEISIŲ ĮGYVENDINIMAS**

29. Atsižvelgiant į Reglamento 18 ir 20 str. nuostatas, Duomenų subjektas turi šias teises:

29.1. žinoti (būti informuotas) apie savo duomenų tvarkymą;

29.2. susipažinti su savo duomenimis ir kaip jie yra tvarkomi;

29.3. nesutikti, kad būtų tvarkomi jo asmens duomenys;

29.4. reikalauti ištrinti asmens duomenis, jei tvarkomi pertekliniai asmens duomenys ar yra kitas Reglamente nustatytas pagrindas;

29.5. reikalauti apriboti duomenų tvarkymą, jei yra Reglamente nustatytas pagrindas.

30. Duomenų subjekto teisė žinoti apie savo asmens duomenų tvarkymą vykdoma:

30.1. iškabinant informacines lenteles tvirtinamas prieš patenkant į patalpą ar teritoriją, kurioje vykdomas vaizdo stebėjimas;

30.2. informacinėje lentelėje nurodant, kad yra vykdomas vaizdo stebėjimas, vaizdo stebėjimo tikslą, Duomenų valdytojo kontaktinė informacija, kaip nurodyta šio Aprašo 21.5 p.

31. Duomenų subjekto teisė susipažinti su savo vaizdo duomenimis vykdoma:

31.1. Duomenų subjektas, norėdamas susipažinti su savo vaizdo duomenimis, Duomenų valdytojui pateikia prašymą raštu, valstybine kalba elektroniniu paštu adresu dievenryto@gmail.com , įteikiant prašymą asmeniškai arba paštu, adresu Geranionų g. 34, Dieveniškės, Šalčininkų r. sav. Duomenų subjektas su savo prašymu Duomenų valdytojui taip pat pateikia jo asmens tapatybę patvirtinantį dokumentą arba teisės aktų nustatyta tvarka ar elektroninių ryšių priemonėmis, kurios leidžia

tinkamai identifikuoti asmenį, patvirtina savo asmens tapatybę. Kai dėl informacijos apie asmenį kreipiasi jo atstovas, jis turi pateikti atstovavimą patvirtinantį dokumentą ir savo asmens tapatybę patvirtinantį dokumentą;

31.2. gavęs Duomenų subjekto prašymą susipažinti su vaizdo duomenimis, vadovas ar jo įgaliotas asmuo įvertina ir priima sprendimą leisti ar neleisti susipažinti su vaizdo duomenimis. Duomenų subjekto prašymu tokie duomenys turi būti pateikiami raštu;

31.3. Duomenų valdytojas gavęs Duomenų subjekto paklausimą dėl vaizdo duomenų, susijusių su juo, tvarkymo, ne vėliau kaip per 3 kalendorines dienas nuo duomenų subjekto prašymo gavimo dienos atsako, ar su juo susiję vaizdo duomenys yra tvarkomi, saugomi, ir jei saugomi, – apie šių duomenų teikimo tvarką;

31.4. įgyvendinant Duomenų subjekto teisę susipažinti su savo vaizdo duomenimis užtikrinama trečiųjų asmenų teisė į privatų gyvenimą, t. y. Duomenų subjektui susipažįstant su vaizdo įrašu, jeigu vaizdo įraše matomi kiti asmenys, kurių tapatybė gali būti nustatyta, ar kita informacija, kuri gali pažeisti trečiųjų asmenų privatumą, šie vaizdai turi būti retušuoti ar kitais būdais panaikinta galimybė identifikuoti trečiuosius asmenis (jeigu tai techniškai įmanoma arba nesukuria neproporcingos naštos Duomenų valdytojui).

32. Duomenų subjekto teisės nesutikti su vaizdo duomenų tvarkymu, teisės reikalauti ištrinti asmens duomenis, teisės reikalauti apriboti duomenų tvarkymą įgyvendinamas:

32.1. Siekdamas įgyvendinti aukščiau nurodytas teises, Duomenų subjektas Duomenų valdytojui pateikia prašymą raštu, valstybine kalba elektroniniu paštu adresu dievenryto@gmail.com, įteikiant prašymą asmeniškai arba paštu, adresu Geranionų g. 34, Dieveniškės, Šalčininkų r. sav. Duomenų valdytojas, gavęs tokį prašymą, jį įvertina ir priima sprendimą nutraukti asmens duomenų tvarkymą, ištrinti ar apriboti atitinkamų asmens duomenų tvarkymą, išskyrus atvejus, kai duomenys tvarkomi dėl teisėtų priežasčių, kurios yra viršesnės už duomenų subjekto interesus, teises ir laisves, arba siekiant pareikšti, vykdyti ar apginti teisinius reikalavimus ar dėl to būtų padaryta žala pačiam Duomenų valdytojui;

33. Jeigu Duomenų subjekto prašymai yra akivaizdžiai nepagrįsti ar neproporcingi, visų pirma dėl

jų pasikartojančio turinio, Duomenų valdytojas gali atsisakyti imtis veiksmų pagal prašymą.

34. Teisėsaugos institucijų prašymu vaizdo stebėjimo kameromis užfiksuotas vaizdas (kopija) gali

būti išduodamas be vaizde užfiksuotų asmenų sutikimo.

**VIII. VAIZDO DUOMENŲ SAUGUMO PAŽEIDIMŲ VALDYMO IR REAGAVIMO Į**

**ŠIUOS PAŽEIDIMUS TVARKA**

35. Duomenų valdytojo ar duomenų tvarkytojo darbuotojai, turintys prieigos prie asmens duomenų

teisę, pastebėję duomenų saugumo pažeidimus ar bet kokią įtartiną situaciją (veiksmus ar neveikimą, galinčius sukelti ar sukeliančius grėsmę asmens duomenų saugumui), turi imtis priemonių tokiai situacijai išvengti ir apie tai informuoti Duomenų valdytojo vadovą.

36. Įvertinus duomenų apsaugos pažeidimo rizikos veiksnius, pažeidimo poveikio laipsnį, žalą ir

padarinius, kiekvienu konkrečiu atveju gimnazijos vadovas priima sprendimus dėl priemonių,

reikiamų duomenų apsaugos pažeidimui ir jo padariniams pašalinti.

37. Prireikus gimnazijos vadovas ar kitas paskirtas atsakingas asmuo imasi pareigos užtikrinti, kad

apie duomenų/ informacijos saugumo pažeidimus būtų pranešta (ne vėliau kaip per 72 val. nuo

sužinojimo apie pažeidimą) Asmens duomenų apsaugos inspekcijai ir/ar teisėsaugos institucijoms ir

susijusiems asmenims, laikantis Reglamento, ADTAĮ ir kitų teisės aktų reikalavimų.

**IX. BAIGIAMOSIOS NUOSTATOS**

38. Darbuotojai, kurie yra įgalioti tvarkyti vaizdo duomenis arba eidami savo pareigas juos sužino,

privalo laikytis šio Aprašo, pagrindinių asmens duomenų tvarkymo reikalavimų bei konfidencialumo ir saugumo reikalavimų, įtvirtintų ADTAĮ, Reglamente ir šiame Apraše. Darbuotojai ir kiti asmenys, įgalioti tvarkyti vaizdo duomenis, pažeidę Aprašą, Reglamentą ir (ar) ADTAĮ atsako teisės aktų nustatyta tvarka.

39. Darbuotojai ir kiti asmenys, tvarkantys vaizdo duomenis, su Aprašu supažindinami pasirašytinai.

40. Už Aprašo nuostatų laikymosi priežiūrą ir jose reglamentuotų nuostatų vykdymo kontrolę

atsakingas direktorius ar kitas įstaigos direktoriaus įsakymu paskirtas atsakingas asmuo, įvertinęs

Aprašo taikymo praktiką, esant poreikiui, inicijuoja Aprašo atnaujinimą.

41. Aprašas skelbiamas Šalčininkų r. Dieveniškių ,,Ryto“ gimnazijos interneto svetainėje www.ryto.salcininkai.lm.lt

42. Pasikeitus teisės aktų nuostatomis jomis vadovaujamasi iš karto, nelaukiant Aprašo pakeitimo.

43. Duomenų valdytojas turi teisę iš dalies arba visiškai pakeisti Aprašą, apie tai pranešdamas

rašytiniu pranešimu, paskelbdamas Duomenų valdytojo informacinėse pranešimų lentose. Aprašo

papildymai arba pakeitimai įsigalioja nuo paskelbimo dienos.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Dieveniškių ,,Ryto“ gimnazijoje

įrengtų vaizdo stebėjimo kamerų naudojimo ir

 vaizdo duomenų tvarkymo tvarkos aprašo

priedas

**GIMNAZIJOS VIDAUS, PASTATO IŠ LAUKO IR DALIES LAUKO TERITORIJOS STEBĖJIMAS VAIZDO KAMEROMIS**

|  |  |  |  |  |
| --- | --- | --- | --- | --- |
| Eil. Nr. | Pavadinimas |  | Kiekis | Stebėjimo erdvė |
| 1. |  Kamera 1 |  | 1 |  I aukšto fojė ir koridorius, pagrindinis įėjimas. |
| 2. |  Kamera 2 |  | 1 |  II aukšto koridorius  |
| 3. |  Kamera 3 |  | 1 |  III aukšto koridorius  |
| 4. |  Kamera 4 |  | 1 |  Įėjimas į mokyklą nuo Adomo Mickevičiaus gimnazijos. |
| 5 |  Kamera 5 |  | 1 |  Įėjimas į mokyklą iš kiemo pusės. |
| 6 |  Kamera 6 |  | 1 |  Įėjimas į mokyklą per atsarginį įėjimą. |